«Liverpul» jamoasi bosh murabbiyi Yurgen Klopp klub rahbariyati yozgi transferlar davomida yana ikki futbolchi sotib olishni mo‘ljallagani haqida aytdi. "Bizda yana transferlar bo‘lishiga aminman. O‘ynash uchun imkoniyat bo‘lmagan jamoada qolishdan naf yo‘q. Zaxira o‘rindig‘ida o‘tirishi aniq bo‘lgan futbolchilar boshqa jamoaga ketadi. Biz bir qancha yosh futbolchilarni ijaraga beramiz, bu aniq. Shu yozda bir necha futbolchilar jamoani butunlay tark etishi ham aniq. Bundan tashqari bizga yangi futbolchilar keladi. Transferlar darichasi yopilguniga qadar hali vaqt ko‘p", - deya Kloppning so‘zlarini keltiradi Goal. Bundan oldinroq, mersisaydliklar jamoasi «Inter»dan Marselo Brozovichni, «Barselona»dan Jyeremi Mateni, «Augsburg»dan Ragnar Klavanni sotib olishi mumkinligi haqida xabarlar paydo bo‘lgandi. Manba: Tribuna.uz